Էմիլիո Լիեդո

**Էմիլիո Լիեդո Ինիգո** (իսպաներեն՝ *Emilio Lledó Íñigo.* ), իսպանացի փիլիսոփա, ով եղել է Իսպանիայի թագավորական ակադեմիայի անդամ, մի քանի համալսարանների պրոֆեսոր:

## Կարիերա
Բակալավրի աստիճան ստացել է Բաչիլերատո Սերվանտեսի ինստիտուտում / Instituto de Bachillerato Cervantes, 1952 թվականին էլ Մադրիդի Կոմպլուտենսե համալսարանում ստացել է փիլիսոփայության մագիստրոսի աստիճան: Մեկնել է Գերմանիա՝ շարունակելու դասական փիլիսոփայության ուսումնասիրումը Հանս-Գեորգ Գադամերի մոտ, ում ղեկավարությամբ ավարտել ու պաշտպանել է իր դոկտորական թեզը՝ ստանալով Ալեքսանդր ֆոն Հումբոլդտի հիմնադրամի կրթաթոշակ։ 1955 թվականին պաշտոն է ստացել Մադրիդի Կոմպլուտենսե համալսարանում: 1958 թվականին՝ ամուսնությունից հետո վերադարձել է Գերմանիա, քանի որ Գադամերը, ով այդ ժամանակ Հայդելբերգի համալսարանում ֆակուլտետի դեկան էր, նրան պաշտոն է առաջարկել իրենց մոտ։

1962 թվականին վերադարձել է Իսպանիա՝ աշխատանքի անցնելով Վալյադոլիդի Núñez de Arce ինստիտուտում որպես հրահանգիչ։ Երկու տարի անց ամբիոնի վարիչ է նշանակվել Լա Լագունայի համալսարանում: 1967 թվականին տեղափոխվել է Բարսելոնայի համալսարան, որտեղ նրան վստահվել է փիլիսոփայության ամբիոնը: 1978 թվականին տեղափոխվել է Հեռավար կրթության ազգային համալսարան (UNED), որտեղ աշխատել է մինչև թոշակի անցնելը։ 1998-2006 թթ. եղել է իսպաներենի թագավորական ակադեմիայի գրադարանավարը:

Լիեդոն 1993 թվականի նոյեմբերի 11-ին ընտրվել է Իսպանիայի թագավորական ակադեմիայի՝  Real Academia Española- ի անդամ: Դրանից շուրջ մեկ տարի անց նա զբաղեցրել է իր տեղը  այդ ակադեմիայում:

Հարյուրից ավելի գիտական աշխատանքների, երկու տասնյակ գրքերի հեղինակ է: Հոդվածներով հանդես է գալիս «El País» թերթի էջերում:

## Փիլիսոփայական միտք
Ըստ Լիեդոյի՝ փիլիսոփայության պատմությունը պետք է ընկալվի որպես «կոլեկտիվ հիշողության» ձև, որն ընդգրկում է մարդկության ամբողջական զարգացումը՝  կառուցված լինելով երեք հիմնական տարրերով.

# Դասական հունական փիլիսոփայությունը ՝ հատուկ ուշադրություն դարձնելով պլատոնյան երկխոսություններին և արիստոտելյան էթիկային, ինչպես նաև էպիկուրիզմին։
# Ուշադրություն լեզվին՝ որպես փիլիսոփայական վերլուծության հիմնական առարկայի. որը հստակորեն մերձենում է հետպատերազմյան եվրոպական մտքի հիմնական հոսանքներին՝ զարգացման մեջ։
# Ժամանակավորության հաշվառման ամբողջական մշակում և շարադրում, որը կհանգեցնի «հիշողության փիլիսոփայության» և տեքստային մարդաբանության՝ հերմենևտիկ արմատներից:

## Ընտրված աշխատանքներ
* *Filosofía y Lenguaje*, Ariel (1970)
* *La Memoria del Logos*, Ցուլ (1984)
* *Memoria de la Ética*, Ցուլ (1994)
* *El Silencio de la Escritura*, Espasa (1998)
* *El Surco del Tiempo: Meditaciones Sobre el Mito Platónico de la Escritura y la Memoria*, Crítica (2000)
* *Elogio de la infelicidad*, Cuatro (2005)
* *Ser Quien Eres: Ensayos para una Educación Democrática*, Սարագոսայի համալսարան (2009)
* *Lenguaje e Historia*, Dykinson (2011)
* *El Epicureísmo*, Taurus (2011)
* *La Filosofía, Hoy*, RBA (2012)
* *Los Libros y la Libertad*, RBA (2013) .
* *Palabra y humanidad*, KRK (2015):
* *Pensar es conversar.* *Diálogo entre filósofos* Մանուել Կրուսի հեղինակակցությամբ, RBA (2015):
* *Fidelidad a Grecia*, Cuatro (2015) .

## Պարգևներ
* Բեռլինի առաջատար հետազոտությունների ինստիտուտի ցմահ անդամ (1988)
* Էսսեագրության բնագավառում Իսպանիայի ազգային մրցանակ (1992) — *El silencio de la escritura* աշխատության համար
* Ընտրվել է Իսպանիայի թագավորական ակադեմիայի անդամ (1993)
* Մենենդես Պելայոյի անվան միջազգային մրցանակ (2004)
* Գերմանիայի Դաշնային Հանրապետության Պատվո շքանշան (2005 թ.)
* Lázaro Carreter մրցանակ՝ Խերման Սանչես Ռուիպերես հիմնադրամի կողմից (2007)
* Էսսեագրության բնագավառում Պեդրո Էնրիկես Ուրենայի անվան միջազգային մրցանակ՝ Մեքսիկայի լեզվի ակադեմիայի կողմից / Academia Mexicana de la Lengua (2014)
* Իսպանիայի ազգային գրական մրցանակ / Premio Nacional de las Letras Españolas (2014)
* Աստուրիայի արքայադստեր մրցանակ (2015)
* Բարսելոնայի համալսարանի ոսկե մեդալ (2016)
* *«Լեգենդ»* մրցանակ / Premio Leyenda (2017)
* Էրազմ Ռոտերդամցու անվան մրցանակ / Premio Erasmo de Rotterdam, Asociación Internacional Humanismo Solidario (2018)

Մի շարք համալսարանների պատվավոր դոկտոր է:
* Էմիլիո Լիեդոյի անունով գրադարան է կոչվել Սալտերասում ՝ իր ծնողների հայրենի քաղաքում:

## Ծանոթագրություններ

## Հետագա ընթերցում
* Esteban Ortega, Joaquín. *Emilio Lledó: Una Filosofía de la Memoria*, Սան Էստեբան (1997)

## Արտաքին հղումներ
* Հիմնադրամ Խուան Մարչ: Էմիլիո Լիեդոյի և Մանուել Կրուսի երկխոսությունը
* CanalSur Andalucía. Էմիլիո Լիեդո և Ռեմեդիոս Սերվանտես (1001 Noches)
* El País. Էմիլիո Լիեդոյի հոդվածների արխիվ
* Real Academia Española
* Emilio Lledó Iñigo 1927
* Премия принцессы Астурийской

Կատեգորիա:1927 ծնունդներ
Կատեգորիա:20-րդ դարի փիլիսոփաներ
Կատեգորիա:21-րդ դարի փիլիսոփաներ
Կատեգորիա:Ապրող անձինք
Կատեգորիա:Իսպանալեզու գրողներ
Կատեգորիա:Իսպանացի փիլիսոփաներ
Կատեգորիա:Հայդելբերգի համալսարանի շրջանավարտներ
Կատեգորիա:Մադրիդի Կոմպլուտենսե համալսարանի շրջանավարտներ